Diari Oficial de la Generalitat Valenciana


Sumari del DOGV 7121, del 30-09-2013 (2013/9143)

Notificació de la sentència dictada en el procediment ordinari 1095/2011.
-------------------------------------------------------------------------

### Dades del document

Número de DOGV
:   7121

Data del DOGV
:   30-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9143


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari 1095/2011. [2013/9143]  
Juí sobre procediment ordinari 001095/2011  
Part demandant: Galba Holdings Sarl.   
Part demandada: Narciso Enrique Camargo de la Cruz.   
Sobre ordinaris   
En el juí a què es fa referència s'ha dictat la resolució que té l'encapçalament i la dispositiva següents:  
«Sentència número 118/13  
Benidorm, 11 d'abril de 2013  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist estes actuacions de juí declaratiu ordinari número 1095/2011, seguides a instàncies de la part demandant, Galba Holdings Sarl, representada per la procuradora dels tribunals Matilde Galiana Sanchis i assistida pel lletrat Alejandro Cánovas Ciller, contra la part demandada, Narciso Enrique Camargo de la Cruz, en situació processal de rebel·lia; sobre la reclamació d'una quantitat.  
Dispositiva  
Estime íntegrament la demanda formulada per la procuradora dels tribunals Matilde Galiana Sanchis, en nom i representació processal de la mercantil actora, Galba Holdings Sarl, contra el demandat Narciso Enrique Camargo de la Cruz, i:  
a) Condemne el demandat, Narciso Enrique Camargo de la Cruz, que pague a Galba Holdings Sarl la suma reclamada de 10.394,95 euros.  
  
b) Condemne el demandat, Narciso Enrique Camargo de la Cruz, que pague a Galba Holdings Sarl l'interés legal de demora pactat sobre la suma de 10.394,95 euros, produïda des de la data de liquidació i tancament del compte, 3 d'agost de 2009, fins a la data d'esta resolució; així com els interessos legals per mora processal de l'article 576 de la Llei d'Enjudiciament Civil que es produïsquen des de la data d'esta resolució fins al complet pagament de la suma reclamada com a principal.  
c) Condemne el demandat, Narciso Enrique Camargo de la Cruz, al pagament de totes les costes processals produïdes en este procediment.  
  
Expediu una testimoniança literal d'esta sentència i uniu-la a estes actuacions, i incloeu l'original en el llibre de sentències civils d'este Jutjat.  
Notifiqueu esta resolució a les parts i feu-los saber que no és ferma i que en contra es pot interposar un recurs d'apel·lació davant d'este Jutjat, en el termini de 20 dies comptats des de l'endemà de la notificació, on s'exposen les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, perquè posteriorment en prenga coneixement l'Audiència Provincial d'Alacant.  
Amb este fi, s'indica a les parts que la interposició del recurs d'apel·lació necessitarà la constitució d'un depòsit de 50 euros per mitjà de la consignació de la dita suma en el compte de depòsits i consignacions obert a nom del Jutjat o del tribunal, que haurà de ser acreditat en el moment de la interposició, i no s'admetrà a tràmit cap recurs el depòsit del qual no estiga constituït.  
Si el recurrent ha incorregut en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb aportació, si és el cas, de la documentació acreditativa.  
Si no ho efectua, es dictarà una interlocutòria que pose fi al tràmit del recurs, o que inadmeta la demanda, i quedarà ferma la resolució impugnada.  
Si s'estima totalment o parcialment el recurs, o la revisió o rescissió de sentència, en la mateixa resolució es disposarà la devolució de la totalitat del depòsit.  
Quan l'òrgan jurisdiccional inadmeta el recurs o la demanda, o confirme la resolució objecte de recurs, el recurrent o demandant perdrà el depòsit, a què es donarà la destinació prevista en esta disposició.  
Esta és la meua sentència que, jutjant definitivament en esta instància, pronuncie, mane i firme.  
Publicació. L'anterior sentència ha sigut llegida i publicada pel magistrat jutge que la subscriu en el mateix dia de la seua data, mentres celebrava audiència pública. En done fe.»  
Atés que es desconeix el domicili o residència actuals de la part demandada, Narciso Enrique Camargo de la Cruz, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència.  
  
Benidorm, 10 de setembre de 2013.- La secretària titular: María Engracia Román Ivorra.